Нейните призиви към българите за борба срещу външнополитическата ориентация на България през войната ѝ донасят задочна смъртна присъда №314 от 28 април 1943 г. на Софийския военно-полеви съд, както и огромна популярност непостигната от никой сътрудник в българската секция на Би Би Си от това време. В свой коментар от 7 септември 1944 година за обявяването на Съветско-българската война заявява, че „нашата освободителка Русия се видя принудена да ни лепне страшен шамар, за да ни накара да се опомним и ни вкара в правия път“, независимо че България преди това се е опитвала да сключи сепаративен мир със Западните съюзници, излязла е от тристранният пакт и даже е започнала да се изтегля от новоосвободените български земи.